OzLabs/hebrew-wiki-articles huggingface dataset:
ג'ו קול

ג'ו קול (באנגלית: Joe Cole; נולד ב-8 בנובמבר 1981) הוא כדורגלן עבר אנגלי ששיחק בעמדת הקשר.

== קריירה ==
=== קריירת מועדונים ===
בוגר מחלקת הנוער המפורסמת של וסטהאם יונייטד, קול היה אחת התקוות הכי גדולות של הכדורגל האנגלי. הוא התקדם במהירות במעלה קבוצות הנערים והנוער של ווסטהאם עד להופעתו הראשונה בקבוצה הבוגרת בגיל 17, הקריירה שלו פרחה בעיקר עם הגעת המנג'ר הארי רדנאפ.

ב-2003 עבר קול לצ'לסי כחלק מהמהפכה של רומן אברמוביץ' תמורת 7 מיליון פאונד, עם רצון לבסס עצמו בנבחרת אנגליה. למרות זאת, לאור התחרות על מקומות בקבוצה, בהתחלה הוא התקשה לאחוז במקום בצ'לסי או בנבחרת תחת קלאודיו ראניירי. ההגעה של המאמן החדש לצ'לסי, ז'וזה מוריניו ב-2004 הראתה שיפור ביכולותו של קול, והוא התחיל לקבל מקום גם בנבחרת האנגלית.

בקיץ 2010 שוחרר מצ'לסי אחרי שסיים את חוזהו ולבסוף חתם בליברפול ל-4 שנים בסכום של 90 אלף ליש"ט לשבוע. באוגוסט 2011 הושאל קול לקבוצת ליל הצרפתית לעונה אחת, שבסיומה חזר לליברפול.

ב-04 בינואר 2012 חתם קול בהעברה חופשית במועדון נעוריו, ווסטהאם יונייטד, מהפרמיירליג. ב-10 ביוני 2014 חתם בהעברה חופשית באסטון וילה לשנתיים. באוקטובר 2015 הושאל לקובנטרי סיטי ל-35 יום. ב-7 בינואר 2016 חתם באופן קבוע בקובנטרי סיטי עד לסוף העונה. ב-11 במאי 2016 עבר לטמפה ביי רוודייז מה-NASL בהעברה חופשית שם שיחק עד נובמבר 2018, עת פרש ממשחק פעיל והצטרף לאקדמיית הכדורגל של צ'לסי כמאמן.

=== נבחרת ===
בנבחרת אנגליה קול רשם 56 הופעות, רובן בתור מחליף, ולזכותו 10 כיבושים. הוא היה בסגל ליורו 2004, אבל לא שיחק. במונדיאל 2006 הבקיע שער נגד שוודיה.

== קישורים חיצוניים ==

* 

קטגוריה:קשרי כדורגל אנגלים
קטגוריה:כדורגלני וסטהאם יונייטד
קטגוריה:כדורגלני צ'לסי
קטגוריה:כדורגלני ליברפול
קטגוריה:כדורגלני ליל
קטגוריה:כדורגלני אסטון וילה
קטגוריה:כדורגלני קובנטרי סיטי
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:אנגלים שנולדו ב-1981
אפרים גור

אפרים גור (נולד ב-1 בספטמבר 1955) הוא חבר הכנסת לשעבר מטעם המערך ולאחר מכן מטעם הליכוד, כיהן כסגן שר במשרד התחבורה והתקשורת.

==ביוגרפיה==
גור נולד בשם אפרם גוֹרֶלִישוילי (בגאורגית: ეფრემ გორელიშვილი) בעיירה קולאשי בנפת סמטרדיה שבמחוז אימרתי גאורגיה הסובייטית (כיום גאורגיה). בשנת 1972 עלה לישראל. הוא התגורר בעיר אשדוד ופתח סוכנות ביטוח יחד עם אברהם נניקשווילי. ג'קי בן-זקן עבד בסוכנות הביטוח שלו ולאחר בחירתו של גור ב- 1988 לכנסת השתים עשרה מטעם המערך מינה הלה את בן-זקן לעוזרו הפרלמנטרי.

בפרשת התרגיל המסריח ערק מסיעת המערך לתמיכה בקואליציה בראשות הליכוד. כיהן כסגן שר התקשורת במשך כחצי שנה (1990), ולאחר מכן כסגן שר התחבורה (1990-1992). 

נבחר לכנסת השלוש עשרה ברשימת הליכוד. הוא היה בין יוזמי חוק סל הקליטה שאושר בשנת 1994. לקראת הבחירות לכנסת ה-14 פרש מהליכוד, בעקבות שיבוצו במקום לא ריאלי, הצטרף לממשלת פרס והקים רשימה בראשותו. הרשימה זכתה לאלפי קולות, אך לא עברה את אחוז החסימה. 

== פעילות ציבורית ==

* מזכיר מפלגת העבודה באשדוד
* יו"ר המועצה הציונית באשדוד
* יו"ר מועצת המנהלים של המרכזים הקהילתיים
* יו"ר התאחדות עולי ברית המועצות
* יו"ר "דרך" - אגודת שוחרי העתיד של יהודי גאורגיה
* בכיר באגודת ידידות ישראל-גאורגיה
* מ"מ ראש עיריית אשדוד.

== חיים אישיים ==
כיום גור מתגורר ברוסיה. הקים חברה לסחר ולהובלה של נפט עם אברהם נניקשווילי.

==קישורים חיצוניים==

* 

==הערות שוליים==

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם הליכוד
קטגוריה:חברי הכנסת מטעם סיעות יחיד
קטגוריה:חברי מועצת העיר אשדוד
קטגוריה:ישראלים ילידי גאורגיה
קטגוריה:עולים בשנות ה-1970
קטגוריה:חברי הכנסת השלוש עשרה
קטגוריה:ישראלים שהיגרו לרוסיה
קטגוריה:סוכני ביטוח ישראלים
קטגוריה:חברי הכנסת השתים עשרה
קטגוריה:ישראלים שנולדו ב-1955
בית טיודור

סמל המלכות של בית טיודור
בית טיודור (באנגלית: House of Tudor) הייתה שושלת שליטים אנגלית ממנה יצאו חמישה מלכים ששלטו בממלכת אנגליה משנת 1485 ועד 1603. שלושת המלכים הבולטים בשושלת (הנרי השביעי, הנרי השמיני ואליזבת הראשונה) סייעו במידה ניכרת להפיכתה של אנגליה ממדינה אירופאית ממוצעת בימי הביניים למדינה מרכזית בתקופת הרנסאנס. בימיו של הנרי השמיני התנתקה הממלכה מרומא, המלך הפך לראש הכנסייה האנגליקנית והחלה סדרת מלחמות דת ממושכות, אשר נסתיימו סופית עם האמנציפציה הקתולית ב-1829.

== מלכי בית טיודור ==

* הנרי השביעי
* הנרי השמיני
* אדוארד השישי
* ג'יין גריי 'מלכת תשעת הימים'
* מרי הראשונה
* אליזבת הראשונה

== תחילת שלטונם ==
ריצ'רד השלישי היה מלך בלתי אהוד. את שלטונו ביסס לאחר רציחתם של אחייניו הנסיכים אדוארד החמישי, ואחיו דוכס יורק, שהיו בני שתים עשרה ותשע. גם לאחר רצח הנסיכים לא שקט ריצ'רד והחל במסע הרג בו הרג את גדולי תומכיו לאחר שהעלה נגדם חשדות אמיתיים, או מדומים. העם האנגלי לא היה יכול עוד לשאת אדם זה וציפה למושיע. אך מלחמות השושנים הכריתו למעשה את מרבית ענף לנקסטר, ומספרם של בעלי טענה ראויה לכתר היה מועט מאוד. כך היה הנרי השביעי לטוען הראשי לכתר מטעם בית לנקסטר. הנרי שהה בבריטני בלוויית חבורה של אצילים גולים, שמספרם הלך וגדל ככל שמשטרו הרודני והכושל של ריצ'רד המשיך בהקזת הדמים באנגליה. בחודש אוגוסט 1485, לאחר שזכה בתמיכת משפחתה של אלמנת המלך אדוארד הרביעי, נחת הנרי בוויילס בראש צבאו וצעד לאנגליה בלוויית דודו, ג'ספר טיודור. ויילס הייתה באופן מסורתי מאחז של תומכי בית יורק, והנרי אסף צבא של 5,000 חיילים ועלה צפונה.

בצפון, הביס הנרי את ריצ'רד השלישי בקרב בוסוורת', במהלכו החליפו אחדים מתומכיו המרכזיים של ריצ'רד השלישי את נאמנותם, ואחרים נטשו את שדה הקרב. הקרב סיים למעשה את "מלחמות השושנים" הארוכה בין בית יורק לבית לנקסטר. טענתו של הנרי לכתר הייתה שנויה במחלוקת, כיוון שמוצאו היה מנכד ממזר של אדוארד השלישי, אך מרבית הטוענים האחרים לכתר כבר היו בין המתים, או חלשים מכדי לקרוא עליו תיגר.[[שושנת טיודור]]לאחר עלייתו לשלטון דאג הנרי השביעי תחילה לביסוס כוחו. נותרו מעט טוענים אחרים לכתר לאחר מלחמת האזרחים הארוכה (כגון פרקין וורבק שהתחזה לדוכס יורק, אחיו הצעיר של אדוארד החמישי שנעלם במצודת לונדון), שזכו בתמיכתם של אצילים ממורמרים. לבסוף הצליח הנרי השביעי לבסס את שלטונו, בין היתר באמצעות פילוג בין האצילים וחתירה תחת כוחם. מעשהו הראשון היה להכריז על עצמו כמלך מהיום שקדם לקרב בוסוורת', ובכך דאג כי אלה שלחמו נגדו יוכרזו כבוגדים מבחינה חוקית, ולפיכך ראויים להוצאה להורג. 

דרך נוספת בה נקט הנרי לביסוס שלטונו, הייתה לעמוד בהבטחתו להינשא לאליזבת מיורק, בתו הבכירה של אדוארד הרביעי, והשניים נישאו ב-18 בינואר 1486 במנזר וסטמינסטר. נישואין אלה העניקו לו זכות נוספת לכתר בשל קו הירושה של אליזבת (אם כי ישנה טענה כי אדוארד עצמו נולד כממזר), וסימלו את קץ מלחמות השושנים, ואת איחוד השושנה הלבנה של בית יורק עם השושנה האדומה של בית לנקסטר לכלל סמלו של בית טיודור - שושנה לבנה המשולבת בשושנה אדומה.

== עץ משפחת בית טיודור ==

==בתרבות==
משנת 2007 עד שנת 2010 שודרה סדרת טלוויזיה בשם שושלת טיודור, העוסקת בחייו של הנרי השמיני וחלק משושלת טיודור. הסדרה הייתה מועמדת לשני פרסי גלובוס הזהב.

==ראו גם==
*שושנת טיודור

==קישורים חיצוניים==

* 

*
קטגוריה:בתי מלוכה
קטגוריה:אנגליה: היסטוריה
טיודור
מחלקה

מחלקה היא חלק מוגדר בארגון מסוים.

למילה פירושים רבים בתחומים מגוונים. השימוש במושג זה בשפות השונות ייחודי וכמעט שאינו ניתן לתרגום; כך, למשל, מחלקה בחברה מסחרית מכונה באנגלית Department, ואילו מחלקה של בעלי חיים מכונה Class. שתי דוגמאות אלו מייצגות את שני השימושים הנפוצים ביותר של המושג מחלקה.

== חברות וארגונים ==

כל ארגון גדול נחלקת למחלקות. החלוקה תורמת לסדר וליעילות ומאפשרת הגדרת תפקידים מדויקת. בין המחלקות הנמצאות ברוב החברות ניתן למנות: 

* מחלקת משאבי אנוש, הדואגת לרווחת העובדים, לקליטתם ולתנאי העסקתם.
* מחלקת אחזקה (או תחזוקה או בינוי), האחראית לתחזוקת המבנה בו שוכנת החברה, לשיפוצים ולבניית מתקנים חדשים.
*מחלקת כספים, האחראית לניהול תקציב החברה ולתשלום המשכורות לעובדים.

בחברות העוסקות בייצור קיימת בדרך-כלל מחלקת פיתוח, המהווה את החלק הגדול והחשוב בחברה. רוב החברות כוללות גם מחלקת שיווק ומחלקת מכירות. מאז סוף שנות ה-80 החל מחשוב מסיבי של רוב התהליכים בארגונים השונים; בחברות בהן נעשה שימוש נרחב במחשבים קיימת מחלקת מערכות מידע או מחשוב, האחראית, בנוסף על תחזוקת המחשבים ועל פתירת תקלות ובעיות, גם על תחזוקת רשתות פנימיות ועל רכש ותחזוקה של ציוד היקפי בארגון (מדפסות, סורקים וכדומה).

== ממשלת ארצות הברית ==

סמל מחלקת המדינה של ארצות הברית

משרדי הממשלה בארצות הברית נקראים מחלקות, ובראשם עומדים מזכירים. כך, למשל, משרד החוץ האמריקני מכונה מחלקת המדינה, ובראשו עומד מזכיר המדינה.

== צבא ==

הצבא גם הוא ארגון, וחלוקתו מורכבת ובעלת כללים נוקשים. בצה"ל שני פירושים למושג מחלקה:

* מחלקה - קבוצה קטנה של חיילים (כמה עשרות), בעיקר ביחידות השדה (יחידות קרביות), הנמצאת מעל לכיתה ומתחת לפלוגה. מפקד המחלקה (מ"מ) הוא בדרך-כלל קצין בדרגת סגן או סגן משנה.
* בדומה למחלקה בחברות מסחריות: חלק מוגדר במפקדת חיל או במטה הכללי (מטכ"ל). לדוגמה, מפקדת חיל האוויר נחלקת לארבעה להקים; בלהק ציוד, למשל, קיימת מחלקת מטוסים, האחראית על ציוד המטוסים בחיל. בראש מחלקה כזו עומד קצין (רמ"ח: ראש מחלקה) בדרגת אלוף-משנה (אל"ם).

קטגוריה:סוציולוגיה ארגונית
פידיפידס

פֵידִיפִּידֶס (ביוונית: Φειδιππιδης) היה שליח באתונה העתיקה, שריצתו האחרונה היא ההשראה לאירוע הספורטיבי המוכר, ריצת מרתון. 

על פי הסיפור, היה פידיפידס שליח בצבא אתונה במלחמת יוון–פרס בשנת 490 לפנה"ס. לאחר ניצחון אתונה בקרב מרתון רץ פידיפידס מהעיר מרתון ועד אתונה, מרחק של 34.5 ק"מ, על מנת להכריז על ניצחונה. כאשר הגיעו ליעדו, הוא קרא "Νενικήκαμεν!" (נֵניקָקָמֵן, ניצחנו!) ומת במקום.

הסיפור נתמך בגרסה ההיסטורית המקובלת כי תושבי אתונה, ראו את אנשי העיר ולא את מבניה כחוזקתה, ולכן, אם היה איום ממשי, הם היו נוטשים את העיר, מעלים אותה באש ויורדים בספינות אל הים להתיישב במקום אחר (כפי שאכן קרה בהמשך המלחמה). לכן, הייתה חשיבות מהותית לידיעה האם אתונה ניצחה, ותושביה יכולים לשכון בשקט בבתיהם, או יש לנטוש הכול ולרדת לים לפני בוא הצבא הכובש. חיזוק נוסף לטענה – כשאתונה נדרשה לעזרת פוליס נוספות, התושבים איימו כי ינטשו את העיר.

לפי ספרו של ההיסטוריון הרודוטוס, אשר תיעד את מלחמת פרס–יוון בשנת 440 לפנה"ס לערך, נשלח פידיפידס מאתונה לספרטה על מנת להזעיק תגבורת בטרם החל הקרב, אך חזר משם בידיים ריקות. חישוב מרחק הריצה לפי הסיפור של הרודוטוס מראה שפידיפידס עבר כ-450 ק"מ תוך מספר ימים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: ספורט
קטגוריה:פולקלור
קטגוריה:ספורטאים שמתו בזמן פעילות
קטגוריה:אישים שחיו במאה ה-5 לפנה"ס
אדריאן סמית'

אדריאן סמית (באנגלית: Adrian Frederick Smith, נולד ב־27 בפברואר 1957 בלונדון, אנגליה) הוא הגיטריסט של להקת ההבי מטאל המפורסמת איירון מיידן. הוא נחשב לאחד מנגני הגיטרה הטובים בעולם, ומאופיין בסגנון נגינה מאוד מלודי ובסולואים איטיים יחסית, שבהם כל תו ותו נשמע ברור וחזק. הוא היחיד מבין שלושת הגיטריסטים של איירון מיידן שאינו משתמש בגיטרה של פנדר.

מלבד עבודתו עם Iron Maiden, סמית' עבד גם על פרויקטים אישיים, כולל להקה בשם Psycho Motel ולהקה משלו שנקראת ASAP (Adrian Smith and Project). הוא ידוע גם בזכות התעניינותו באמנות הדיג והספורט.<ref></ref>

==קישורים חיצוניים==

* 

==הערות שוליים==

קטגוריה:מוזיקאי מטאל
קטגוריה:גיטריסטים בריטים
קטגוריה:איירון מיידן
קטגוריה:אנגלים שנולדו ב-1957
קונקורדט

קונקורדט הוא הסכם בין הכס הקדוש לשלטונות מדינה, להסדרת היחסים שבין המדינה לכנסייה הקתולית.

למשל, ההסכמים הלטרניים שנחתמו עם איטליה בשנת 1929, שבהם זכתה קריית הוותיקן בריבונות, כללו קונקורדט שקובע את הקתוליות כדת המדינה באיטליה, ומבטיח הגנה למוסדות הכנסייה שבמדינה.

==ראו גם==
* דת ומדינה

==קישורים חיצוניים==
* 
* 

קטגוריה:הוותיקן: יחסי חוץ
קטגוריה:נצרות קתולית
וקטור יחידה

במרחב נורמי (מרחב וקטורי עם נורמה), וקטור יחידה הוא וקטור שאורכו 1. וקטור יחידה מסומן פעמים רבות עם "כובע", למשל <math>\ \hat i</math>.

במרחב אוקלידי, המכפלה הסקלרית של שני וקטורי יחידה היא קוסינוס הזווית שביניהם.

הווקטור המנורמל <math>\ \hat u</math> (של וקטור <math>\ u</math>השונה מ <math>\ 0</math>) הוא וקטור יחידה שכיוונו זהה לזה של <math>\ u</math>, כלומר
<math display="block">\mathbf{\hat{u}} = \frac{\mathbf{u}}{||\mathbf{u}||}</math>

לעיתים משמש המושג וקטור מנורמל כמילה נרדפת למושג וקטור יחידה.

כיוון שאורך הווקטור מוגדר על ידי הנורמה שלו (הנורמה היא ערך המתקבל על ידי פונקציית מרחק (מטריקה) המוגדרת במרחב מטרי אל שדה הממשיים), ניתן לקבל וקטור יחידה מכל וקטור (פרט לווקטור האפס) על ידי חלוקת הווקטור המקורי באורכו.

לאבריו של בסיס למרחב וקטורי נבחרים פעמים רבות וקטורי יחידה.
במערכת התלת-ממדית של קואורדינטות קרטזיות אלה הם וקטורי היחידה i, j ו-k, לאורך הצירים x, y ו-z.

{| align="center" width="80%"
|-
| align="center" | <math>\mathbf{\hat{k}} = \begin{bmatrix}0\\0\\1\end{bmatrix}</math>
| align="center" | <math>\mathbf{\hat{j}} = \begin{bmatrix}0\\1\\0\end{bmatrix}</math>
| align="center" | <math>\mathbf{\hat{i}} = \begin{bmatrix}1\\0\\0\end{bmatrix}</math>
|}


לעיתים נהוג לסמן גם פשוט <math>\ \hat{x} , \ \hat{y} , \ \hat{z}</math> בקואורדינטות קרטזיות או <math>\ \hat{r} , \ \hat{\theta} , \ \hat{\phi}</math> בקואורדינטות כדוריות כדי להימנע מכפל משמעות ולזכור יותר טוב את כיוון וקטורי היחידה.
==קישורים חיצוניים==

* 

קטגוריה:אלגברה ליניארית
קטגוריה:1 (מספר)
ולדאס אדמקוס

ולדאס אדמקוס
ולדאס אדמקוס (בליטאית: Valdas Adamkus, ; נולד ב־3 בנובמבר 1926) הוא פוליטיקאי ליטאי, שכיהן כנשיא ליטא בשנים 1998–2003 ו-2004–2009.

==ביוגרפיה==
אדמקוס נולד בקובנה. בנעוריו הוא היה חבר במחתרת אנטי-סובייטית. במלחמת העולם השנייה נמלטה משפחתו לגרמניה עקב הכיבוש הסובייטי של ליטא. אדמקוס למד באוניברסיטת מינכן בגרמניה, ובשנת 1949 הוא היגר לארצות הברית. בשנת 1951 הוא התחתן עם אלמה אדמקוס, ממנה התאלמן ב-2023. ב-1960, לאחר סיום לימודיו באילינוי, קיבל אדמקוס תואר של מהנדס אזרחי. ב-1970 הוא הצטרף לסוכנות האמריקאית לשמירת הסביבה, ומונה ב-1981 למנהל אזורי על ידי נשיא ארצות הברית רונלד רייגן. בארצות הברית הוא היה חבר המפלגה הרפובליקנית.

בשנת 1997 חזר אדמקוס לליטא. לאחר שנה הוא נבחר לתפקיד נשיא ליטא. ולדאס אדמקוס נבחר שוב לתפקיד בשנת 2004 לאחר הדחתו של רולנדס פקסס, שהודח מתפקיד הנשיא בעקבות קשריו עם המאפיה הרוסית. במדיניותו כנשיא הוא תמך בחברות הן בארגון האמנה הצפונית האטלנטית (NATO) והן באיחוד האירופי, ובמקביל פעל להקלת המתחים עם רוסיה ולהשגת יחסי ידידות עם שכנותיה האחרות של ליטא. הוא התמודד עם קשיים מתמשכים בכלכלה הפוסט-סובייטית אך הצליח להגדיל את הצמיחה הכלכלית ולהוריד את האבטלה.<ref></ref>

ב-12 ביולי 2009 הוחלף על ידי דליה גריבאוסקאיטה.

==קישורים חיצוניים==

* [http://www.youtube.com/spaudostarnyba www.youtube.com/spaudostarnyba]
* 
* 

==הערות שוליים==

קטגוריה:בוגרי אוניברסיטת מינכן
קטגוריה:בוגרי המכון הטכנולוגי של אילינוי
קטגוריה:מקבלי אות לגיון הכבוד
קטגוריה:נשיאי ליטא
קטגוריה:חברי המפלגה הרפובליקנית (ארצות הברית)
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מסדר האמבט: אבירים וגבירות הצלב הגדול
קטגוריה:אבירי מסדר העיט הלבן
קטגוריה:ליטאים שנולדו ב-1926
אלגירדס ברזאוסקאס

אלגירדס מיקולאש ברזאוסקאס (; 22 בספטמבר 1932 – 26 ביוני 2010) היה נשיאה וראש ממשלתה של ליטא.

== חייו ==
ברזאוסקאס נולד בעיר רוקישקיס. ב 1951 סיים את בית הספר התיכון Kaišiadorys ונכנס באותה שנה למכון הפוליטכני של קובנה. הוא סיים את לימודיו במכון הפוליטכני של קובנה ב-1956 כמהנדס אזרחי במגמת ההתמחות בהנדסה הידראולית. ב-1974, השלים תואר דוקטור בכלכלה.

במהלך השנים עבד במשרות גבוהות בממשל הליטאי במפלגה הקומוניסטית הליטאית. ב 1956 א. ברוזאוסקאס מונה לשר לענף חומרי הבנייה. בשנת 1965 נתמנה לשר התעשייה, וב-1967 נתמנה לממלא-מקום יו"ר הוועדה המתכננת של ליטא. ב 1974 הוענק לו דוקטורט בכלכלה. בשנת 1977 נתמנה למזכיר הוועד הכללי של המפלגה הקומוניסטית. בתפקיד זה שירת עד 1988 כאשר נבחר ליו"ר המפלגה הקומוניסטית. תחת הנהגתו נפרדה המפלגה הקומוניסטית הליטאית מהמפלגה הקומוניסטית של ברית המועצות בשנת 1989. הוא תמך בעצמאותה של ליטא והפך את המפלגה למפלגת העבודה הדמוקרטית של ליטא (Lietuvos demokratinė darbo partija, LDDP), שהתמזגה עם המפלגה הסוציאל-דמוקרטית.

ב-1992 נבחר ליו"ר הסיימאס, ולאחר כמה חודשים הפך לנשיא ליטא בפועל. ב-1993 נבחר לנשיא באופן רשמי, תפקיד בו כיהן עד 1998. בשנת 2001 נבחר לראשות ממשלת ליטא בתמיכת הפרלמנט.

נפטר בגיל 78 לאחר מחלה.

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי ליטא
קטגוריה:ראשי ממשלת ליטא
קטגוריה:חברי הסיימאס
קטגוריה:שרי ממשלת הרפובליקה הסובייטית הסוציאליסטית הליטאית
קטגוריה:מזכ"לי המפלגה הקומוניסטית של ליטא
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:אבירי מסדר העיט הלבן
קטגוריה:מקבלי אות לגיון הכבוד
קטגוריה:אבירי מסדר הפיל
קטגוריה:ליטאים שנולדו ב-1932
קטגוריה:ליטאים שנפטרו ב-2010
ואירה ויקה-פרייברגה

ואירה ויקֶה-פרייברגה (בלטבית: Vaira Vīķe-Freiberga; נולדה ב-1 בדצמבר 1937), הייתה נשיאת לטביה בשנים 1999-2007.

== ביוגרפיה ==
פרייברגה נולדה בעיר ריגה. הוריה היו פליטים בזמן מלחמת העולם השנייה, והיגרו ב-1944 למרוקו, לגרמניה ולבסוף לקנדה.

פרייברגה למדה באוניברסיטת טורונטו ובאוניברסיטת מקגיל, וב-1965 קיבלה תואר בפסיכולוגיה. היא עבדה כפרופסור לפסיכולוגיה באוניברסיטת מונטריאול בשנים 1965–1998. במקביל עמדה גם בראש ארגונים מדעיים והייתה פעילה בקהילה הלטבית בקנדה. ב-1998 חזרה ללטביה והחלה את עבודתה כראש המכון הלטבי.

ב-1999 בחר בה הפרלמנט הלטבי לנשיאות, לאחר שלא הגיע להסכמות על מינוי הנשיא. ב-2003 נבחרה לכהונה שנייה שהסתיימה בשנת 2007. משנה זו היא עוסקת בפעילות ציבורית במסגרת ארגונים אירופיים שונים.

== קישורים חיצוניים ==

* 

* [https://web.archive.org/web/20070927203356/http://www.president.lv/pk/content/?cat_id=1891 קורות חיים מפורטים של ואירה ויקה-פרייברגה]
* [https://www.bbc.com/news/world-europe-49119077 From child refugee to president: Latvia's Vaira Vike-Freiberga] - מאתר ה-BBC
* 

קטגוריה:ילידות 1937
קטגוריה:נשיאי לטביה
קטגוריה:סגל אוניברסיטאות בקנדה
קטגוריה:נשיאות
קטגוריה:מקבלי אות לגיון הכבוד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:פוליטיקאיות לטביות
קטגוריה:ריגה: אישים
קטגוריה:אבירי מסדר העיט הלבן
קטגוריה:מסדר האמבט: אבירים וגבירות הצלב הגדול
קטגוריה:מקבלי עיטור מסדר ההצטיינות של הרפובליקה של פולין
כיכר טיין-אן-מן

כיכר טיין-אן-מן, 2004
[[שער סין שעמד במרכז הכיכר בעבר]]

כיכר טיין-אן-מן (סינית: 天安門廣場) היא הכיכר העירונית המרכזית בבייג'ינג, בירת סין והכיכר הגדולה בעולם. שמה פירושו "שער השלום השמיימי", והיא קרויה כך על שמו של שער טיין-אן-מן המצוי בצפונה ומפריד בינה ובין העיר האסורה.

השער נבנה בשנת 1417 והכיכר שלידו נבנתה ב-1651 והורחבה ב-1958 פי ארבעה מגודלה המקורי. כיכר טיין-אן-מן היא כיכר רחבת ידיים, אורכה 880 מטר מצפון לדרום ו-500 מטר ממזרח למערב, כלומר שטחה הוא כ-440 דונם.

ההיכל הגדול של העם (משכן הקונגרס הלאומי העממי) נמצא ממערב לכיכר. במזרחה של הכיכר נמצאים מוזיאון ההיסטוריה הסינית ומוזיאון המהפכה הסינית. במרכז הכיכר ניצבת האנדרטה לזכר גיבורי העם, שבנייתה הסתיימה עם גמר השיפוץ של 1958. גובה האנדרטה הוא 38 מטר, כגובהו של הארמון הקיסרי. בדרום הכיכר נמצא המאוזוליאום של מאו שנבנה ב-1977, בו מוצגת גופתו החנוטה של מאו דזה-דונג, המהווה מוקד עלייה לרגל עד היום. שדרת צ'אנג-אן, המשמשת למצעדים וכתוואי לרכבת התחתית מפרידה בין הכיכר לשער לעיר הקיסרית.
ברצפת כיכר טיין-אן-מן, בצד הדרומי של שער זן-יאנג, מוצב תבליט פליז בצורת שושנת הרוחות, המהווה את קילומטר האפס של סין. הכנת התבליט הושלמה בשנת 2006.

=== שער סין ===
עד שנת 1954 עמד במרכז הכיכר "שער סין (בייג'ינג)" ששימש בתור שער כניסה ראשי עבור העיר האסורה עד שנהרס לצורך הקמת הכיכר.

==הפגנות==
עיקר פרסומה מחוץ לסין בא לכיכר עקב הטבח שביצע המשטר בכעשרת אלפים סטודנטים שהפגינו באופן לא אלים למען יישום רפורמות דמוקרטיות. 

להלן מספר הפגנות שנערכו בכיכר:
* אירועי תנועת ה-4 במאי (1919) מהאירועים המעצבים ביותר של סיום הקיסרות ובניית סין העכשווית.
* הכרזת הקמת הרפובליקה ב-1 באוקטובר 1949.
* אירועי כיכר טיין-אן-מן (1976), הפגנה נגד "כנופיית הארבעה" לאחר מותו של ג'ואו אנלאי. במהלך דיכוי הפגנה זו נהרגו מאות או אלפים.
* אירועי כיכר טיין-אן-מן (1989), הפגנות שנערכו בדרישה ליישום רפורמות דמוקרטיות, ודוכאו על ידי השלטונות הסיניים בצורה אלימה, כולל טבח רחב היקף של כ-10,000 מפגינים.

==גלריית תמונות==
<div style="text-align: center;">
<gallery>
קובץ:Tianasquare.jpg|"המורד האלמוני". התמונה המפורסמת ביותר מההפגנה בכיכר טיין-אן-מן. האיש הבודד בתמונה עצר את טור הטנקים לבדו במשך מחצית השעה.
קובץ:WPPeoplesHerosMonument.jpg|מונומנט לגיבורי העם בכיכר טיין-אן-מן
קובץ:Tiananmen Square.JPG|מראה הכיכר
קובץ:Mausoleum_of_Mao_Zedong_P1090218.jpg|חזית המוזוליאום של מאו
קובץ:0 Point of Highways, China.jpg|קילומטר אפס
</gallery>
</div>

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
טיין-אן-מן
קטגוריה:בייג'ינג: מבנים
קטגוריה:בייג'ינג: גאוגרפיה
תימא (חצי האי ערב)

תימא, היה עם שישב בסביבות המקום הקרוי היום תימא, בצפון סעודיה כ-400 קילומטרים ממזרח למצרי טיראן. המקום היה עשיר בעצי דקל ובעצי שזיף, והיו בו בארות מים רבים. תימא הייתה בשליטתה של בבל. המלך האחרון של בבל, נבונאיד, בילה שם שנים רבות, ובבל הייתה מופקדת בידי בלשאצר.

בחפירות הארכאולוגיות שנעשו בשנת 1956 בקומראן, נמצאה במערה מס' 4 קטע מגילה בשפה הארמית המכיל תפילה של המלך נבני מבבל המזוהה על ידי החוקרים כנבונאיד. במערה נמצא ספר דניאל בגרסה מעט שונה,לפיה נבונאיד היה נגוע בשחין ולכן גלה לתימא (המופיעה בכתיב:"תימן"). שם פגש נבונאיד, יהודי מבני גלות יהודה שהציע לו להתפלל לאלוהים, המלך ציית לעיצה ובשל כך כופרו חטאיו והוא נתרפא. השערת החוקרים היא שאותו איש יהודי הוא דניאל המקראי.

תימא ישבה כבית-נתיבות על צומת דרכים חשובה לשיירות מסחר של גמלים: דרומה לממלכת שבא בדרום-מערב חצי האי ערב, צפונה לדוּמָה ולבבל, מזרחה ל"דרך הפנינים" ולדרום המפרץ הפרסי ולהודו, ומערבה לאילת ולירושלים. תימא מוזכרת בהקשר זה בכמה מקומות במקרא.
תימא גם מוזכר במקרא כאחד מבני ישמעאל. יש הסוברים כי התנא רבי יהודה בן תימא היה בן עיר זו.

בשנת 2010 הודיעה הרשות הסעודית לתיירות ועתיקות על מציאת כתובת של פרעה רעמסס השלישי על גבי סלע ליד תימא.

בתימא נמצאו שתי מצבות אבן כתובות ארמית (KAI 228-230) ובהן מוזכרים האלים המקומיים: "מחרם ושנגלא ואשירא אלהי תימא".
מצבה עם כיתוב ארמי, [[המאה ה-5 לפנה"ס]]
מצבה כתובה בארמית מתימא, [[המאה ה-6 לפנה"ס]]

==ראו גם==
*קדר (שבט וממלכה)
*דדן
*סבא

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עמים קדומים
קטגוריה:עמים שמיים
שתייה

חיילת [[צבא ארצות הברית נותנת לילדה פקיסטנית לשתות מבקבוק מים נקיים]]
גבר שותה כוס [[בירה]]
[[טיגריס שותה]]
שתייה היא הפעולה בה אורגניזם מכניס נוזלים לגופו דרך הפה או דרך העור (דגים לדוגמה). שתיית מים לדוגמה, היא הכרחית לקיומם של בעלי חיים ובני אדם. מניעת שתייה יכולה לגרום להתייבשות שעלולה אף להוביל למוות. לשם תפקוד תקין על בני אדם לצרוך לפחות כליטר וחצי מים ביום, וכמות גדולה יותר בתנאי אקלים ורמת פעילות מסוימים.

גם אדם מקבל נוזלים במידה מועטה בספיגה דרך העור. בהלכה יש נושאים שבהם סיכה כשתיה כלומר, סיכת הגוף בנוזל נחשבת כשתייה דרך הפה.

בהקשרים מסוימים, המילה "שתייה", הן בעברית והן בשפות אחרות, משמשת לעיתים כשם נרדף לשתיית משקאות אלכוהוליים.

==התייבשות==

התייבשות היא מצב של חוסר בנוזלים בגוף. התייבשות נוצרת כאשר מגיעים לגוף נוזלים מעטים מדי דרך הפה, ובד בבד מאבד הגוף נוזלים רבים מדי – בצואה, בשתן, במערכת הנשימה או באידוי דרך העור (בהזעה ובפעפוע).

במקרי כווייה גדלה כמות המים האובדים דרך העור, שכן העור הפגוע לא מונע יציאת מים דרכו.

בעיה חמורה בהתייבשות היא שכאשר לגוף חסרים נוזלים, הוא מפסיק להזרים דם לאיברים שונים בגוף. כדי להזרים דם למערכות המרכזיות (דם, נשימה, עצבים), נפסקת זרימת הדם לכליות לאחר זמן קצר, ועקב כך האדם שהתייבש יקיא את כל מה שינסה לשתות. הטיפול במקרה זה כולל קירור של הצוואר כדי לדכא הקאה, או מתן עירוי. הבעיה בהחדרת עירוי במצב זה היא התכווצות כלי הדם ההיקפיים, וקושי בהחדרת המחט.

לשם מניעת ההתייבשות הגוף פועל במספר דרכים:
* תחושת הצמא – גוף אשר נמצא במצב של חוסר נוזלים משדר למוח כי הוא זקוק למים. השדר מועבר לכלל מערכות הגוף ומוביל לתחושה פיזיולוגית של צמא. מים שמגיעים לכבד יכולים לעורר הפרשת הורמון שמאותת שאפשר להפסיק לשתות<ref></ref>.
* מיחזור נוזלים – במצב של חוסר נוזלים, הגוף מנסה לאגור את הנוזלים הנותרים בו, על מנת שלא להתייבש.

==דרכי שתייה==
בני אדם רגילים לשתות על ידי כלי: כוס או כף (במקרה של מרק או חלב עם דגנים) שדרכו שופכים את המשקה אל הפה, אפשרות נוספת היא שתייה בקש על ידי הצמדת השפתיים וריקון (יחסי) של האוויר בפה, כך שהמשקה מגיע אל הפה על ידי הלחץ האטמוספירי (הפרש בין לחץ האוויר החיצוני לזה שבתוך הפה, מתגבר על כח המשיכה הפועל על הנוזל).

בעלי חיים רבים שותים בדרך כלל כשראשם גבוה מהמים, כבשים, סוסים, ויונקים רבים שותים ביניקה, באופן של משאבת בוכנה. חתולים וכלבים משתמשים בלשונם הגמישה לאחוז במים ולהעלותם אל הפה בתנועות רבות ומהירות, שכן מבנה הלסת שלהם אינו מותאם ליצירת ריק.

יונים שותות במציצה רצופה בשונה מרוב העופות שנדרשים להרים את ראשם עם כל לגימה.

ייחודית היא דרך שתייתו של יונק הדבש את ה'נקטר' (צוף) מתוך פרחים. מעקבים הראו שאינו מעדיף לשתות מפרחים גבוהים ממנו, שכן אינו נעזר בכוח המשיכה ויונק את הדבש בלשונו הארוכה והמפוצלת כך שיש בתוכה כעין שתי קשיות, על ידי לחיצה עליהם עם המקור נפתחים אחרי שנכנס הצוף אל הקשית היא מתגלגלת פנימה, בתנועה החוצה נדחף צוף אל הקשית והצוף שנכנס אל הלוע נדחף אל הגרון.

== ראו גם ==
* משק המים בגוף האדם
* שתייה קלה
* שתייה חריפה
* הרעלת מים

== קישורים חיצוניים ==

* [http://www.goleango.com/show_calculator_heb.php?cat_id=9&art_id=82 מחשבון מים], אתר גולינגו

==הערות שוליים==

קטגוריה:פיזיולוגיה
קטגוריה:תזונה
אלעזר בן חנניה

אלעזר בן חנניה, מנהיג יהודי בימי המרד הגדול ובנו של חנניה בן נדבאי, הכהן הגדול.

==ביוגרפיה==
אלעזר היה פקיד בבית המקדש, ככל הנראה בתפקיד הסגן, בימי נציבותו של גסיוס פלורוס, בשנת 66. לאחר שניסה פלורוס לגנוב את אוצרות בית המקדש, ונתקל בהתקוממות עממית בירושלים, היה עדיין סיכוי להשקיט את המרידה. אגריפס השני ועמו הכהנים ניסו להרגיע את הרוחות. את המצב החמירה פעולתו של מנחם בן יהודה, ראש הסיקריקיים, אשר כבש מידי הרומאים את המבצר מצדה והרג את חיל המצב שם. בד בבד, שכנע אלעזר בן חנניה את הכוהנים, כי יסרבו לקבל מידי הנוכרים זבח לשלום הקיסר בבית המקדש, כפי שהיה מקובל הדבר מזה שנים. פעולה זו הייתה סמלית בעיקרה, וסימלה כי עול משמעתה של רומא הוסר, וכי המדובר במרד גלוי.

מעתה ואילך, נשמעו הכוהנים, ועמם העם החפץ במרד בירושלים, לפקודתו של אלעזר, המתואר על ידי יוסף בן מתתיהו כ"צעיר נועז ביותר". המלך אגריפס השני, שלח מממלכתו שבצפון, תגבורת בת שלושת אלפים איש. חיילים אלו מצאו כי הר הבית והעיר התחתונה מצויים בידי המורדים בהנהגת אלעזר בן חנניה, והתבצרו במצודת אנטוניה ובעיר העליונה, מקום בו היה מצוי עדיין חיל משמר רומי.

העם הסתער על החיילים, כבש את העיר העליונה, שרף את ארמונות המלך אגריפס, וכן בתי כוהנים ועשירים, ואת הארכיון בו היו שטרי החוב. אנשיו של אגריפס ואנשי צבא רומי התבצרו במצודת אנטוניה. לאחר מצור, קיבלו היהודים וחיילי אגריפס רשות לעזוב את המצודה, אך הרומאים נותרו נצורים.

בימים אלו הגיע לירושלים מנחם, מנהיג הסיקריקיים, ולקח את הפיקוד על המרידה. הוא נהג בגינוני מלכות, ואף הרג את חנניה, הכהן הגדול, אביו של אלעזר. שלטונו היה קצר ימים ואכזרי. לאחר שהמאיס עצמו על ההמון הירושלמי, התנפלו ההמונים על אנשיו של מנחם ורצחו אותו. אלו מאנשיו של מנחם שנותרו בחיים, ובהם אלעזר בן יאיר נמלטו אל מצדה והתבצרו בה.

לאחר שביצר את מעמדו מבחינה פנימית, המשיך אלעזר במרידה כנגד הרומאים. הוא שלח אל הרומאים המתבצרים שליחים, אשר פיתו אותם להיכנע. משנכנעו הרומאים והניחו את נשקם, הרגו אותם אנשי אלעזר. יוסף בן מתתיהו, מתעדה החשוב ביותר של תקופה זו, כותב כי רצח הרומאים לאחר שנכנעו היה שגיאה, שהפכה את המאבק למאבק דמים אלים, בו לא תתקבל כניעתו של צד כלשהו, אלא עליו להמשך עד המוות.

עד מהרה הפכה המרידה, אשר מרכזה בירושלים, למרידה בכל רחבי הארץ. תנועת הקנאים, אשר בתחילה היה אלעזר למנהיגה, הפכה לתנועה עממית, ורבים, כשמעון בר גיורא הצטרפו אל המרידה. לאחר שסולקו הרומאים מן הארץ, בעקבות תבוסת קסטיוס גאלוס החלה מושלת אספה עממית. אספה זו מינתה את אלעזר בן חנניה למפקד הכוחות באדום.

לעומת יוסף בן מתתיהו, הגמרא מייחסת בשני מקומות שונים את הפסקת קורבן הקיסר למנהיג אחר של המורדים: רבי זכריה בן אבקילוס.

==לקריאה נוספת==
*צבי גרץ, דברי ימי ישראל (תרגום ד"ר ש.א. קמנצקי), הוצאת יזרעאל, 1955.
*יוסף בן מתתיהו, תולדות מלחמת היהודים עם הרומאים, הוצאת מסדה, 1968.

== הערות שוליים ==

קטגוריה:המרד הגדול
כיף התקווה הטובה (להקה)

כיף התקווה הטובה הייתה להקה ישראלית שנוסדה בשנת 1970. עם חברי הלהקה נמנו מוזיקאים שהיו חברים קודם לכן בהרכבים שונים: ג'וזי כץ באה משלישיית החלונות הגבוהים, אלי מגן מלהקת הנח"ל, זהר לוי שליווה את החלונות הגבוהים, חנן יובל מהשלושרים ושלמה מזרחי מלהקת הבמה החשמלית. 

חנן יובל הוא גם זה שייסד את הלהקה בשנת 1970, לאחר התפרקות להקת השלושרים. את השם ללהקה העניק בני אמדורסקי שנתן את השמות גם להרכבים אחרים באותה תקופה כמו השלושרים ושובבי ציון. הלהקה החלה לעבוד על שירים חדשים, לערוך חזרות והקלטות באולפני "אשל".

עקב סכסוכים על רקע אמנותי התפרק ההרכב לאחר שנתיים של עבודה, עוד בטרם החל להופיע ולסיים להקליט את התקליט הראשון, כשבמקביל שניים משיריו "בלדה לעוזב הקיבוץ" ו"דוקטור יארינג" היו להיטים גדולים. הסיבה העיקרית לפירוק הייתה החלטתו של המוזיקאי שמוליק קראוס להצטרף ללהקה. התערבותו במבנה הלהקה הביאו לבסוף לסכסוך פנימי ולפרישה הדרגתית של חבריה. חלק משירי הלהקה מופיעים באסופת השירים של שמוליק קראוס "שבעים שמונים". לאחר פירוק הלהקה נפרדו דרכי חבריה: ג'וזי כץ הצטרפה לבני אמדורסקי וישראל גוריון להרכב הטוב הרע והנערה, אלי מגן וזהר לוי הקימו את להקת אחרית הימים, חנן יובל הצטרף לשלישיית שובבי ציון ושלמה מזרחי חזר לירושלים ולאחר מכן לארצות הברית.

==שירים ידועים בביצוע הלהקה==
* בלדה לעוזב קיבוץ (מילים: יעקב רוטבליט, לחן: שמוליק קראוס)
* ד"ר יארינג (מילים: יעקב רוטבליט, לחן: שלום חנוך ורוב האקסלי)
* אני בדרכי למוסד הסגור (מילים: חנוך לוין, לחן: זהר לוי)
* שני צבים (מילים ולחן: שמוליק קראוס)
* אצלי הכל בסדר (מילים: יעקב רוטבליט ומאיר אריאל, לחן: שמוליק קראוס ושלום חנוך)

==קישורים חיצוניים==

* 

קטגוריה:להקות רוק ישראליות
קטגוריה:להקות שהוקמו בשנת 1970
סלטה ויגו

ריאל קלוב סלטה דה ויגו (בספרדית: Real Club Celta de Vigo) היא קבוצת כדורגל ספרדית מהעיר ויגו, המשחקת בלה ליגה. הקבוצה נוסדה ב-28 במרץ 1923. אצטדיונה הביתי של הקבוצה הוא אצטדיון באלאידוס, אשר נבנה ב-1928 ומכיל 24,791<ref></ref> מקומות ישיבה. הקבוצה משחקת בחולצות תכלת ובמכנסיים לבנים.

== היסטוריה ==
סלטה ויגו נוסדה בשנת 1923 מאיחוד של שתי קבוצות בעיר ויגו, ריאל ויגו ספורטינג וריאל קלוב פוצ'ונה דה ויגו, במטרה ליצור קבוצה חזקה שתייצג את העיר ואת חבל גליסיה כהלכה ברמה הלאומית. שמה הראשון של הקבוצה היה ריאל קלוב סלטה, ונשיאה הראשון היה מנואל ברסנה דה אנדרס.

סלטה ויגו שיחקה שנים רבות בלה ליגה, והייתה לעיתים קרובה לזכייה בתואר האליפות. בעונת 1947/1948 הגיעה בפעם הראשונה לגמר הגביע הספרדי והפסידה לקבוצת סביליה. העונה הטובה ביותר של המועדון הייתה 1970/1971, שבה לא הפסידה באף משחק בית. הקבוצה סיימה את העונה במקום השישי (עם מספר נקודות זהה לאתלטיק בילבאו). בעונה שלאחר מכן העפילה הקבוצה לגביע אופ"א, אך הודחה ממנו בשלב הראשון. תחילה שיחקו השחקנים בחולצות אדומות ומכנסיים שחורים, אך בשלב מוקדם שונו צבעי המדים לכחול ולבן בהתאם לדגל גליסיה.

בעונת הגיעה הקבוצה בפעם השנייה לגמר הגביע הספרדי והפסידה לקבוצת ריאל סרגוסה. לקראת סוף שנות ה-90 גדל תקציב הקבוצה, וסלטה ויגו הפכה למתחרה על תואר האליפות. הצלחה ניכרת הגיעה בעונת בה נשארה הקבוצה בצמרת הליגה במשך כל העונה ואף העפילה לגביע אופ"א, בו גברה על ליברפול. בעונת הגיעה בפעם השלישית לגמר הגביע הספרדי, והפסידה שוב לקבוצת ריאל סרגוסה. בעונת חוותה קוטביות של הצלחה בשני המפעלים הראשיים בה השתתפה: בליגת האלופות הגיעה עד לשמינית הגמר, אך בליגה כשלה וירדה לליגת המשנה בסוף העונה. בעונה הבאה שבה לליגה הראשונה, סיימה במקום השישי והעפילה לגביע אופ"א, אך פעם נוספת כשלה בליגה, בניגוד להצלחה במסגרת האירופית, וירדה לליגה השנייה.

בסיום עונת 2011/2012, לאחר חמש עונות רצופות בליגה השנייה, שבה סלטה ויגו לליגה הספרדית הראשונה.

בעונות 2018/2019 עד 2022/2023 דשדשה הקבוצה בחצי התחתון של הטבלה, פרט לעונת 2020/2021 בה סיימה במקום השמיני. את עונת 2019/2020 סיימה במקום ה-17, נקודה אחת בלבד מעל לקו האדום המוליך לליגת המשנה.

חיים רביבו כיכב בקבוצה בשנים 1996–2000.

==סגל הקבוצה==
===סגל נוכחי===
נכון ל-23 בספטמבר 2023

 (בהשאלה מאתלטיק בילבאו)

 (קפטן)

==שחקנים מפורסמים==
* חיים רביבו
* אלכסנדר מוסטובוי
* ואלרי קרפין
* קלוד מקאללה
* מיצ'ל סלגדו
* דויד סילבה
* סנטיאגו קניסארס
* נוליטו
* יאגו אספס
* פהיניו
* ריצ'רד דוטרואל
* בני מקארתי
* מאזיניו
* חוסה מנואל פינטו

== תארים והישגים ==
* אליפות הליגה השנייה:
** 1935/36, 1981/82, 1991/92
* גביע המלך:
** סגנות - 1947/48, 1993/94, 2000/01
* גביע האינטרטוטו:
** 2000

==קישורים חיצוניים==

* 

== הערות שוליים ==

*
קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1923
קטגוריה:ויגו: ספורט
אייגרס קלביטיס

אייגרס קלביטיס (Aigars Kalvītis; נולד ב-27 ביוני 1966) היה ראש ממשלת לטביה בשנים 2004–2007.

קלביטיס סיים את לימודיו באוניברסיטה החקלאית של לטביה בשנת 1992 עם תואר בכלכלה. משנה זו עד שנת 1998 עבד במשרת מנהל בעסקי החקלאות. קלביטיס היה אחד המממנים של מפלגת העם של לטביה. ב־1997 נבחר לחבר הפרלמנט הלטבי. לאחר מכן, ב־1999, נבחר לתפקיד שר החקלאות ושירת בתפקיד עד שנת 2000. ב־2000 מונה לתפקיד שר הכלכלה וכיהן בו עד שנת 2002. במהלך שנים אלו גם הפך ליו"ר מפלגתו ובשנת 2004 נבחר לתפקיד ראש ממשלת לטביה. הוא כיהן בתפקיד זה עד לשנת 2007 כאשר הוחלף על ידי איברס גודמניס.

בשנת 2009 הודיע על כך שהוא עוזב את הפוליטיקה.

לאחר פרישה מפוליטיקה הוא השתלב במגזר הפרטי. בשנת 2016 הוא נבחר ליושב ראש של "פדרציה הלטבית להוקי קרח".

==קישורים חיצוניים==

* [https://web.archive.org/web/20111021050623/http://pribalt.info/kalvitis.php ביוגרפיה] 

קטגוריה:ראשי ממשלת לטביה
קטגוריה:שרי החקלאות של לטביה
קטגוריה:לטבים שנולדו ב-1966
ארנולד רוטל

ארנולד רוטל (באסטונית: Arnold Rüütel; נולד ב-10 במאי 1928) הוא פוליטיקאי אסטוני, שכיהן כנשיאהּ השני של אסטוניה (2001–2006), לאחר השחרור מהשלטון הסובייטי. בשנים 1983–1992 כיהן כיו"ר חבר הנשיאות של המועצה הגבוהה באסטוניה.

==תולדות חייו==
רוטל נולד ב־10 במאי 1928 באי סארמאה. בשנת 1949 סיים את לימודיו במכללה לחקלאות.

בשנים 1949–1963 רוטל עבד כמורה וכאגרונום, משנת 1957 כמנהל החוות הניסיוניות של המכון האסטוני לוטרינריה והרבעת מרעה. לאחר מכן מונה למנהל החווה הממשלתית "טרטו מודל", עד לסיום תפקידו בשנת 1969. במקביל, בשנת 1964, סיים את לימודיו באקדמיה החקלאית של אסטוניה.

בשנים 1969–1977 רוטל היה רקטור האקדמיה האסטונית לחקלאות.

משנת 1977 התגברה פעילותו במפלגה הקומוניסטית באסטוניה ומוסדותיה. בשנת 1983 מונה ליו"ר חבר הנשיאות של המועצה הגבוהה באסטוניה, התפקיד הבכיר ביותר במדינה. במהלך שנים אלו רוטל היה סגן יו"ר הוועד המרכזי של המפלגה הקומוניסטית הסובייטית בברית המועצות.

רוטל לקח חלק מרכזי בהחלטות על ההתנתקות מברית המועצות וחידוש עצמאותה של אסטוניה, אשר החלו בשנת 1988. בשנת 1990 אושרה מחדש כהונתו כיו"ר נשיאות, כעת ברפובליקה. בתפקיד זה כיהן בעת ההכרזה על עצמאות המדינה ועד שנת 1992.

רוטל כיהן במועצה המחוקקת של אסטוניה (1991-1992), אשר יזמה את חוקת המדינה. בשנת 1991 סיים דוקטורט בחקלאות.

בין השנים 1994–2000 כיהן כיו"ר מפלגת העם של אסטוניה, מטעמה נבחר בשנת 1995 לפרלמנט וכיהן בו שנתיים כסגן יו"ר.

בשנים 1992 ו-1996 התמודד ללא הצלחה בבחירות לנשיאות המדינה.

בשנת 2001 רוטל נבחר לתפקיד נשיא אסטוניה, זכה לפופולריות בעת כהונתו. לקראת סוף כהונתו שורה של שערוריות, מצבו הבריאותי וגילו המתקדם פגעו בפופולריות שלו. הוא הכריז כי יתמודד בבחירות לכהונה נוספת, ולאחר שלושה סיבובי הצבעה הפסיד. כהונתו תמה ב־2006.

==קישורים חיצוניים==

קטגוריה:נשיאי אסטוניה
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:מסדר כוכב רומניה
קטגוריה:אבירי מסדר העיט הלבן
קטגוריה:מקבלי עיטור הידידות בין העמים
קטגוריה:פוליטיקאים סובייטים
קטגוריה:ילידי 1928
קונוס האור

קונוס האור המייצג מרחב דו-ממדי עם ממד נוסף של זמן.

בתורת היחסות הפרטית, קונוס האור (או: חרוט האור) הוא המשטח המתאר את תנועתה בזמן של קרן אור במרחב-זמן (מרחב מינקובסקי). את התנועה הארבע-ממדית הזו ניתן לדמיין בשלושה ממדים, אם בוחרים בשני הצירים האופקיים לייצג שניים מתוך שלושת ממדי המרחב, ובציר האנכי לייצג את ממד הזמן.

את קונוס האור בונים כדלקמן: אם <math>p</math> הוא אירוע המייצג שליחת הבזק (פעימת) אור בזמן <math>\,t_0</math>, כל האירועים שההבזק יכול להגיע אליהם מ-<math>p</math> מרכיבים את החלק העליון בקונוס האור של <math>p</math>, ואילו האירועים אשר יכולים לשלוח הבזק אור שיגיע אל <math>p</math> מרכיבים את החלק התחתון של <math>p</math> (ראו איור).

בהינתן אירוע <math>E</math>, קונוס האור מסווג את כל האירועים במרחב-זמן ל-5 קטגוריות נפרדות:

* אירועים בעבר של קונוס האור של <math>E</math>, על שפת קונוס העבר.
* אירועים בעתיד של קונוס האור של <math>E</math>, על שפת קונוס העתיד.
* אירועים בתוך העבר של קונוס האור של <math>E</math>, שהם אירועים אשר יכולים לפלוט חלקיק חומרי (שנע במהירות נמוכה ממהירות האור) ולהשפיע על <math>E</math>.
* אירועים בתוך העתיד של קונוס האור של <math>E</math>, אשר יכולים להיות מושפעים מחלקיק חומרי הנפלט מ-<math>E</math>.
* אירועים מחוץ לקונוס האור של <math>E</math>, אשר אינם יכולים להשפיע או להיות מושפעים מ-<math>E</math>.

אם משתמשים ביחידות בהן מהירות האור בריק היא 1, למשל: מודדים את המרחב בשניות-אור ואת הזמן בשניות, שיפוע הקונוס יהיה 45°, משום שאור עובר בריק מרחק של שניית-אור אחת בשנייה. מאחר שהיחסות הפרטית דורשת כי מהירות האור תהיה זהה בכל מערכת ייחוס אינרציאלית, כל הצופים חייבים למצוא את אותה זווית של 45° עבור קונוסי האור שלהם. תכונה זו מובטחת באמצעות טרנספורמציית לורנץ.

שני אירועים במרחב-זמן שנמצאים מחוץ לקונוס האור אינם יכולים להיות קשורים בקשר סיבתי, כלומר אף אחד מהם אינו יכול להיות הסיבה של האחר. למעשה, לא ניתן כלל לצפות באירוע אחד מהנקודה במרחב-זמן בה התרחש האירוע האחר.

== ראו גם ==

* דיאגרמות מינקובסקי
* משוואת הגלים

== לקריאה נוספת ==
* צבי מזא"ה, מבוא לתורת היחסות הפרטית.

== קישורים חיצוניים ==

* [https://web.archive.org/web/20061205015249/http://physics.syr.edu/courses/modules/LIGHTCONE/minkowski.html הסבר על קונוס האור] 
* 

קטגוריה:אסטרופיזיקה
קטגוריה:תורת היחסות הפרטית
מקלחת קרה

"המקלחת הקרה", [[גאורגיוס יאקובידיס, 1898]]
מקלחת קרה היא מקלחת מים בטמפרטורה נמוכה מספיק כדי לגרום לאדם השרוי בה להגיב לקור, והיא משתייכת למדעי ההידרותרפיה.

== היסטוריה ==
השימוש במים כאמצעי רפואי החל עוד בעת העתיקה, בתרבויות כדוגמת יוון ומצרים.

החקר המדעי בנושא נערך בעיקר בתקופת המאה ה-18 וה-19. בין הראשונים לחקור אותו היה הפיזיקאי סֵר ג'ון פלויר, שב-1697 ו-1702 פרסם את הכתבים הראשונים בנושא. תרגומם של כתבים אלה לגרמנית ופיתוחם על ידי חוקרים נוספים הפך מדע זה לפופולרי יותר, כשחוואי אוסטרי בשם וינסנט פרייסניץ השתמש בהם בשנת 1829 כחלק מהקריירה הציבורית שלו בניהול משק בית.

עם השנים, בזכות תפוצת נפלאות השימוש במים (חמים וקרים) והמשך החקר שלהם, הובאו לעולם המערבי החמאם הטורקי והספא.

== השפעות חיוביות ==
בעקבות העוסקים בהידרותרפיה, השימוש במקלחת קרה בעולם המערבי נחשב כעזר במקרים רבים, חלקם לא מוכחים מדעית:
*המעבר ממים חמים לקרים מאיץ את זרם הדם וגורם לתחושת רעננות, אך עלול לגרום גם לשבץ.
*מקלחת קרה יכולה להקל על הנגאובר או מיגרנה.
*שחיה במים קרים שורפת יותר קלוריות, עקב כך שפרט לשחיה הגוף נאלץ לשמור על החום שלו.
*מים קרים יכולים להפיג הצטברות דם ונוזלי לימפה ובכך להפחית תיאבון מיני.

כמו כן, יש שימוש ב"מקלחת קרה" כביטוי ל"התעוררות" או "צינון" סימבוליים.

== השפעות שליליות ==
מאידך, מקלחת קרה עלולה לגרום להשפעות שליליות:
*התכווצות שרירים וכאבי גב עלולים להגרם עקב מקלחת קרה שלא לצורך - מומלץ לעסות את השרירים לאחר מקלחת כזאת.
* שחיה במים קרים מאוד עלולה להוריד את חום הגוף לכדי היפותרמיה.

קטגוריה:רפואה אלטרנטיבית
קטגוריה:מרחץ
אולד טראפורד

אולד טראפורד () הוא אצטדיון כדורגל (ניתן לו הכינוי תיאטרון החלומות על ידי בובי צ'רלטון או הכינוי המקדש ממנצ'סטר בקרב אוהדי הקבוצה), הממוקם ברובע המטרופוליטני טראפורד שבמחוז מנצ'סטר רבתי. האצטדיון משמש כאצטדיונה הביתי של מנצ'סטר יונייטד, אחד ממועדוני הכדורגל הגדולים בעולם, מאז שנפתח ב-1910.

== היסטוריה ==
האצטדיון הופצץ ב-1941 במהלך הבליץ על מנצ'סטר במלחמת העולם השנייה, והקבוצה נאלצה לשחק באצטדיון של היריבה העירונית מנצ'סטר סיטי, המיין רואד, עד שבנייתו מחדש של האולד טראפורד הושלמה ב-1949.

בעקבות דוח טיילור בשנות ה-90, הוסב האצטדיון למקומות ישיבה בלבד, כך שבמקום כ-60,000 מקומות שחלקם בעמידה ירדה התכולה ל 44,000 מקומות ישיבה. ב-1995 נהרס ונבנה מחדש היציע הצפוני והתכולה עלתה ל-55,000. בתחילת שנות ה-2000, הושלמה הקמתם של מפלס שני ביציע המערבי והמזרחי והתכולה עלתה ל-68,000.

מ-2003 ועד שבנייתו של אצטדיון ומבלי החדש הושלמה ב-2007, נחשב אולד טראפורד לאצטדיון הכדורגל הגדול ביותר באנגליה. אולד טראפורד הוא שטח האדמה הגדול ביותר ששייך לקבוצה אחת בבריטניה. לעיתים קרובות משוחק בו חצי גמר הגביע האנגלי (בתנאי שהמארחת אינה בין הקבוצות המשתתפות). האצטדיון אירח חלק מהמשחקים במונדיאל 1966 ויורו 1996. אצטדיון זה היה מגרש הבית במשחקי הבית של נבחרת אנגליה עד להשלמתו של ומבלי וכן אירח את גמר ליגת האלופות 2003. בשנת 2012 אירח את טורניר הכדורגל האולימפי במסגרת אולימפיאדת לונדון 2012.

בשנת 2006 הושלמה הרחבה נוספת על ידי הקמת מפלס שני בפינות הצפון מערבית והצפון מזרחית של האצטדיון, והתכולה עלתה ל-76,000.

בשנת 2010, בעלי הקבוצה, משפחת גלייזר, מישכנו את האצטדיון כעירבון להנפקת איגרות חוב בשווי של חצי מיליארד ליש"ט, שהנפיק בנק ג'יי פי מורגן צ'ייס.

== גלריה ==
<gallery>
קובץ:Old Trafford inside 20060726 1.jpg|פנים האצטדיון
Stretford End, Old Trafford.jpg|פנים האצטדיון
קובץ:Old_Traford.jpg|מבט מבחוץ
קובץ:Manchester The United trinity.jpg|פסל בסמוך לאצטדיון של "השילוש הקדוש" - ג'ורג' בסט, דניס לאו ובובי צ'רלטון
</gallery>

==קישורים חיצוניים==
* 

* [http://www.stadiumguide.com/oldtrafford.htm מידע על האצטדיון באתר The Stadium Guide]

==הערות שוליים==

קטגוריה:אצטדיוני כדורגל באנגליה
קטגוריה:מנצ'סטר יונייטד
קטגוריה:מנצ'סטר: ספורט
קטגוריה:אצטדיוני גמר ליגת האלופות
השערות מבטלות

השערות מבטלות הוא כשל מעגליות רטרודוקטיבי שבו מגנים על השערה (היפותזה) אחת באמצעות העלאת השערה שנייה שתסביר מדוע האירועים שחוזה ההשערה הראשונה אינם מתרחשים. ההשערה השנייה מבטלת או מחלישה את הניבויים הקיימים בהשערה הראשונה.

הדוגמה הבולטת ביותר להשערות מבטלות היא תאוריות הקשר למיניהן. בכל תאוריות הקשר יש מבנה שבו מוצע הסבר אחד (שלו אין ממצאים תומכים), והסבר שני מסביר את העדר הממצאים באמצעות הטענה שמישהו נקט אמצעים כדי לטשטש עקבות או לסלק את הממצאים. ייתכן בהחלט מצב שאכן מישהו נקט אמצעים כדי לטשטש עקבות פעולתו, אך לכל הפחות יש להצביע על ממצאים ברורים לקיום פעולה זו ואין להסתפק ב"חשדות" או צירופי מקרים בעלמא.

הנטייה לכשל "השערות מבטלות" קיימת בצורה בולטת גם בתאוריות שונות בתחומי הכלכלה והחברה הסובלות מחולשות תאורטיות בסיסיות, המוסברות באמצעות הכנסת גורם שלישי המסביר את נקודת החולשה באמצעות העלאת טענה לא נתמכת נוספת. הדגם הטיפוסי לטיעונים אלו הוא הבא:
:א' עושה דבר רע ב' והעדויות לכך הוסתרו/הוסוו/זויפו כך שיראו כמו ג' על ידי א' ובני בריתו.

בשימוש במבנה זה, ובסיוע ממצאים אנקדוטליים או השערות נוספות אפשר להעלות למעשה כל השערה וגם את היפוכה הגמור. לדוגמה:
:* בעלי ההון השתלטו על הממשלות וגוזלים את כספם של העניים, אך הסיבה שאיננו מוצאים עדות לגזילה ישירה כזו היא שבעלי ההון מצליחים לסמם אותם באמצעות הטלוויזיה כדי שלא ישימו לב לכך שהם נגזלים.
:* הממשלות ובעלי ההון שודדים את המעמד הבינוני כדי לשרת את האינטרסים שלהם, אך מצליחים באמצעות תעמולה סודית מתוחכמת לשכנע את המעמד הבינוני שלמעשה הוא זקוק לרווחה שבעצם אינו נהנה ממנה.
:* החוקרים ראובן וגד טענו כי האינפלציה נגרמת על ידי העלאת מחירים יזומה על ידי בעלי ההון וגלגול האשראי במערכת. הסיבה לכך שכל העובדות סותרות את הטיעון שלהם היא שהעובדות זויפו בעקבות קנוניה של כלכלנים מוניטריסטיים שבעלי ההון שכרו באמצעות שינוי תודעתם המעמדית.

למעשה, הוכחות נסיבתיות מבוססות על השערות מבטלות. עם זאת, נהוג להרשיע אדם רק כשהסבירות להיותו חף מפשע נמוכה מאוד.

השערות מבטלות
**
כשל המהמר

כשל המהמר, הידוע גם בשם כשל מונטה קרלו, היא התפיסה השגויה על פיה אם משהו קורה בתדירות גבוהה יחסית לתדירות הרגילה בפרק זמן נתון, אזי בעתיד הוא יקרה בתדירות נמוכה יותר (או להפך – אירוע שקורה פעמים מועטות ביחס לבדרך כלל, יקרה בעתיד בתדירות גבוהה יותר). במצבים שבהם התוצאה הנצפית היא אקראית ומורכבת מניסויים בלתי תלויים של תהליך אקראי (סטוכסטי), תפיסה זו מוטעית. כשל לוגי זה עשוי להתעורר במצבים רבים, אך הוא קשור באופן הדוק להימורים, שם הוא נפוץ בקרב שחקנים לא מנוסים.

המונח "כשל מונטה קרלו" נטבע לאור אחת הדוגמאות המוכרות ביותר של התופעה, אשר התרחשה בקזינו של מונטה קרלו בשנת 1913.

מכונה גם "שיטת ד'אלמבר" על שמו של המתמטיקאי ז'אן לה רון ד'אלמבר.

== הסבר ==
כשל המהמר, לפי לודוויג פון מיזס, מבוסס על אי-הבנה נפוצה ביחס לכללי ההסתברות, שבה מבלבלים בין ההסתברות הכללית במחלקה מסוימת של אירועים, לבין ההסתברות למקרה מסוים בתוך המחלקה. ספציפית, כשל המהמר כולל הנחה שישנה הסתברות רבה יותר להתרחשות אירוע אקראי משום שהוא לא אירע משך זמן רב, או שישנה הסתברות קטנה יותר לחזרה של אירוע אם הוא התרחש פעמים מספר ברצף.

ניתן לאייר את הכשל באמצעות בחינת ההסתברות בהטלת מטבע. ברור כי בהטלה הראשונה ישנה הסתברות של חמישים אחוז שהמטבע יפול על צד ה"עץ" או על צד ה"פלי". ברור גם כי ההסתברות שהמטבע יפול עשר פעמים רצופות על צד הפלי קטנה הרבה יותר (1:1024).

הכשל טמון בהנחה ההגיונית, כביכול, שנפילת המטבע על צד הפלי בהטלה הראשונה מקטינה את הסיכוי, שהוא ייפול על פלי גם בפעם השנייה, מחמישים אחוז לעשרים וחמישה אחוז. בפועל, הסיכוי נותר חמישים אחוז ביחס לכל הטלה בנפרד, משום ש"למטבע אין זיכרון" וכל הטלה היא אירוע נפרד שאינו תלוי בקודמו (אי-תלות סטטיסטית). תכונה הסתברותית זו מכונה חוסר זיכרון. רק ההסתברות מראש להיווצרות רצף של אירועים כאלו הולכת וקטנה בהתאם למספר האירועים העתידים להתרחש. מסיבה זו, החשיבה של מהמרים על רצף אירועים כ"רצף ניצחונות" או "רצף של מזל" היא כשל לוגי.

כשל אחר המעוגן בכשל המהמר והאופייני לחשיבתם של מהמרים הוא הסברה שאם התרחשות מסוימת חזרה על עצמה מספר פעמים, הסיכויים קטנים שהיא תשנה. לדוגמה: אם המטבע הוטל כך וכך פעמים והתוצאה הייתה ארבע פעמים פלי ברציפות, הסיכוי לפלי בפעם החמישית קטן יותר. כשל דומה הוא הניסיון לבנות תוכנית הימורים המבוססת על חזרה על אותו הימור תוך הכפלת סכום ההימור. לדוגמה: ליד גלגל הרולטה שמים שקל אחד על אדום, אם מפסידים, שמים שני שקלים על אדום, ואז ארבעה שקלים, וכן הלאה, עד שזוכים (מרטינגל) שיטה זו עובדת רק אם הסכום העומד לרשות המהמר אינו מוגבל. במציאות, תוחלת הרווח אינה משתנה.

==כשל הלוטו==
זן משנה של כשל המהמר, המכונה לעיתים כשל הלוטו, הוא הנטייה לטעון כי הייתה הסתברות גבוהה או אפילו בלתי נמנעות לאירוע מן העבר, פשוט משום שהוא אירע בפועל.

==דוגמאות==
* "במכונה הזאת אף אחד לא זכה כבר הרבה זמן. תראה איך בתוך כמה דקות תגיע הזכייה הגדולה".
* "המטבע כבר נפל שש פעמים על פלי, עכשיו הוא חייב ליפול על עץ!!"

==ראו גם==
* כשל המהמר ההפוך
* אשליית צבר
* מרטינגל (שיטת הימורים)
* פרדוקס המעטפות
* אקסיומות פון נוימן-מורגנשטרן

== קישורים חיצוניים ==
* דני הלמן, [https://web.archive.org/web/20131010195849/http://galileo.allmag.co.il/page/11310 לוטו: לא רק מזל], מגזין "גלילאו", 24 באוגוסט 2008

==הערות שוליים==

כשל המהמר
קטגוריה:כלכלה התנהגותית
קטגוריה:הימורים: מינוחים
כשל המהמר ההפוך

כשל המהמר ההפוך הוא כשל לוגי רטרודוקטיבי שבו מגיעים למסקנה שכיוון שקרה כעת אירוע נדיר, סביר שנערכו לפניו ניסיונות רבים. זהו היפוך לכשל המהמר, שבו מסיקים שאם נערכו עד כה ניסיונות רבים, הרי שהסיכויים לאירוע נדיר נעשו גבוהים יותר.

==דוגמאות==
* אדם שנכנס למקום הימורים ורואה זריקת קוביות שיוצאת 6:6 מניח מכך שזוהי לא הזריקה הראשונה היום. הסיבה לכך שמדובר בכשל, היא משום שהסיכוי ל-6:6 זהה לסיכוי לכל צירוף ספציפי אחר (6:1 למשל).

==ראו גם== 
* כשל המהמר

==הערות שוליים==

כשל המהמר ההפוך
קטגוריה:הימורים: מינוחים
אפקט פורר

אפקט פֿורר (באנגלית: Forer effect; על שם הפסיכולוג ברטרם פורר) הוא הטיה קוגניטיבית המכונה גם אפקט ברנום (בשל אימרתו של הקרקסאי פי. טי. ברנום "קרקס טוב צריך שיהיה בו משהו לכל אחד"). על פי הטיה זו, אדם נוטה להעניק דירוג נכוֹנוּת גבוה לתיאור חיובי, המתייחס כביכול אליו באופן אישי, גם כשבפועל התיאור כללי ומעורפל דיו כדי להתאים למגוון רחב של אנשים. אפקט פורר מסייע להסביר את נטייתם של אנשים רבים לקבל את נכונותם של תחומים פסאודו-מדעיים, כמו אסטרולוגיה, גרפולוגיה או ניבוי עתידות.

==ניסוי פורר==
פורר ערך בשנת 1948 ניסוי במסגרת קורס מבוא לפסיכולוגיה, שבו השתמש בתיאור אישיות מעורפל שהופיע בטור אסטרולוגי בעיתון כלשהו. התיאור, לפי פורר, היה עשוי להתאים כמעט לכל אדם:

במסגרת הניסוי, ערך פורר מבחן אישיות לתלמידי קורס המבוא, התעלם מתשובותיהם, ונתן לכל אחד מהתלמידים את ההערכה שלעיל. הוא ביקש מהם לדרג את ההערכה שקיבלו בציון שבין 0 ל-5, כש-5 הוא הציון להערכה המתאימה באופן "מעולה" לאישיותו, 4 סימן התאמה "טובה", וכן הלאה. הציון הממוצע היה 4.26 בפעם הראשונה בה ערך פורר את הניסוי. פורר ואחרים חזרו על הניסוי מאות פעמים נוספות עם תלמידי פסיכולוגיה, כשהציון הממוצע נותר בערך 4.2. 

התוצאות המובהקות של הניסוי יכולות להסביר, לפחות באופן חלקי, מדוע אנשים רבים סבורים כי אבחונים פסבדו-מדעים כמו אסטרולוגיה, ביוריתמוס, קריאה בכף היד, גרפולוגיה ודומיהם מספקים להם תיאור אישיות מדויק. פורר סבר כי הסיבה לדירוג הדיוק הגבוה-במובהק של הניתוח הסתמי, היא שאנשים נוטים להאמין לטענות הנוגעות אליהם, ביחס ישר לרצון שלהם שהטענות תהיינה נכונות.

==ראו גם==
*קריאה קרה
*האפקט האידיאומוטורי
*הטיית אישור

==לקריאה נוספת==
<div style="direction: ltr;">
* Forer, B. R. (1949). The fallacy of personal validation: A classroom demonstration of gullibility. Journal of Abnormal and Social Psychology, 44, 118-123.
</div>
==קישורים חיצוניים==
*[http://www.skepdic.com/forer.html אפקט פורר] במילון הספקנים

קטגוריה:הטיות קוגניטיביות
קטגוריה:פסאודו-מדע
קטגוריה:ספקנות מדעית
קטגוריה:פסיכולוגיה: ניסויים
איתן איתן

איתן איתן (5 בנובמבר 1940 – 26 באפריל 1991) היה משורר עברי בן המושבה כנרת.

==ביוגרפיה==
איתן נולד בשנת 1940 לקורט וימינה איתן. ימינה הייתה בתו של החלוץ דוד יזרעאלי. התגייס לשייטת 13 והחל לכתוב שירים ולפרסם עוד בעת שירותו הצבאי. שיריו התפרסמו דרך קבע בכתב העת "קשת" של אהרן אמיר. שיריו מיוחדים בסגנונם הגברי, הנוקשה כביכול, ובמחויבותו העמוקה של המשורר לערכי ארץ ישראל עם השפעה של תנועת הכנענים והמיתולוגיה היהודית. היו מבקרים שכינו את שירתו "שירה כנענית חדשה", משום דבקותו בתשתיות הקרקע, האקלים והצומח של מולדתו.

ספר שיריו הראשון, "מלך אסור ברהטים", פורסם בשנת 1968 וזכה לביקורות חיוביות. בשנת 1977 יצא לאור ספר שיריו השני "ארץ אמור".

בסוף שנות ה-70 עוררו סערה עם פרסום השיר "ילדים", ששורותיו הראשונות קוממו הורים ומחנכים רבים: "ילדים אתם שתמותו במלחמה הבאה/ שרופים בטנק או קרועים בפגז הלומי רסיסים/ וכרותי ידיים ואיברים פנימיים/ אל תפחדו עכשיו/ ואל תפחדו בבואה/ כי תמותו במלחמה הבאה".

בשנת 1981 איתן היה מראשוני החקלאים שהחלו לגדל פירות אורגניים בחלקה שהייתה בבעלותו לחוף הכנרת. הוא ראה בגידול האורגני מעין שיבה לערכי היסוד הטהורים של חלוצי עמק הירדן.

בחייו הספיק לפרסם רק שלושה ספרי שירה. איתן עישן ארבעים עד שישים סיגריות ביום ונהג לומר "טבק זה מוצר מן הטבע, ומוצר מן הטבע לא מזיק". הוא נפטר ממחלת הסרטן בשנת 1991 ונקבר במושבת הולדתו כנרת. הכרך של כל שיריו - "שירי האלף ושירים לבני אדם" - יצא לאור שלושה שבועות לפני מותו.

בשנת 2006 מבחר מצומצם משיריו פורסם בספר "האדמה הקורנת" בהוצאת קשב.

==ספריו==
*מלך אסור ברהטים, שירים, הוצאת הקיבוץ המאוחד, תל אביב, 1968
*ארץ אמור, שירים, ספרית פועלים, תל אביב, 1977
*שירי האלף ושירים לבני אדם, כל שיריו, 1991

==לקריאה נוספת==
* מקרא בארץ אמור , על ספר שיריו של איתן איתן, ארץ אמור, 1977, מאת אהרן אמיר, נדפס במעריב, מאי 1977
* קובי נסים, על שיריו של איתן איתן, על המשמר, כ"ט בכסלו תשנ"ב, 6 בדצמבר 1991, עמ' 21. על: איתן איתן, "שירי האלף ושירים לבני-אדם" (תל אביב: שירה, תשנ"א 1991)

==קישורים חיצוניים==
* 
* 
* 
* 
* 
* 
* אלי אשד, [https://www.no-666.com/2008/02/24/המשורר-מהקומנדו-הימי/ המשורר מהקומנדו הימי] באתר "היקום המקביל", 24 בפברואר 2008
* 
* 

== הערות שוליים ==

קטגוריה:כנרת (מושבה): אישים
קטגוריה:אישים הקבורים בבית הקברות כנרת
קטגוריה:משוררים ישראלים
קטגוריה:משוררים כותבי עברית
קטגוריה:ישראלים שנולדו ב-1940
קטגוריה:ישראלים שנפטרו ב-1991